NUKAR KAUS SAPATU
Oleh: Brown King
Pambakal manyuruh nang anak sidin nang masih halus, Mamat umur 6 tahun minta tukarakan kaus sapatu bola di toko Julak Ibus. Tulakai Mamat. “Julak ada lah bajual kaus sapatu bola sagan abah?” jar Mamat.
“Ada ai,” Julak Ibus sambil maanuakan nang potongan panjang.
“Lain kaya ini julakai!” jar Mamat.
Ambilakan pulang ulih Julak Ibus nang tahandap, “Lain kaya ini julakai!” jar Mamat.
Tagulagai sa tuku an jualan Julak Ibus, mulai kaus nang panjang, handap, warna habang, kuning, biru dll ditampayakan, tatap lain jar Mamat nang dicari.
“Jah.., kada tahu lagi unda Mat ae, kaus nang kaya apa abah nyawa cari?”
“Samuan nang pian tamapayakan tadi julak ai lainan kaus sapatu, tapi nintu kaus batis haja,” jar Mamat kada tatahu muha bulik kada jadi manukar.
“Waluh jua kakanak ni,” jar Julak Ibus manggarunum sambil manyimpuni jualan nang tagulagai.
sun_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn